Fél évvel a koronavírus-világjárvány tavaszi kitörése után megérkezett a pandémia második hulláma. A fertőzöttek számának radikális emelkedése egyre több országot kényszerít ismét korlátozások bevezetésére annak ellenére, hogy a világgazdaság még magához sem tért a tavaszi járványkitörés hatásaitól. A jelek szerint a második hullám Magyarországot is elérte. Kövesse híreinket!

Jean-Francois Pre francia csokoládékészítőt, cukrászt az új koronavírus 3D-s modellje inspirálta arra, hogy arra hasonlító csokigolyókat készítsen – adta hírül az Euronews. Az édességgel az a célja, hogy felvidítsa vendégeit a nehéz időkben.

A betérőknek is tetszik az ötlet: az elmúlt egy hétben már több tucatot adott el a különös külsejű desszertből a nyugat-franciaországi pékség.

Az egyik vásárló, miután megkóstolta az édességetm arról beszélt: ilyenkor is fontos, hogy az emberek megnyugodjanak és mosolyogjanak néha. Egy ilyen vicces édesség egy pillanatra elfeledteti a járványtól való félelmet.